નાનો જળ કાગડો કે નાનો કાજિયો (અંગ્રેજી: Little Cormorant, સંસ્કૃત: લઘુ જલકાક, હિન્દી: પાણ કૌઆ, જોગ્રાબી) (Microcarbo niger) એ જળપક્ષીઓનાં કાજિયા કુટુંબનું પક્ષી છે. આ પક્ષી કદમાં કાળો જળ કાગડોથી જરાક નાનું હોય છે. તેની ચાંચ ટૂંકી હોય છે અને માથું અણીદાર હોતું નથી. તે સમગ્ર ભારતીય ઉપખંડ અને જાવામાં જોવા મળે છે. જાવામાં આ પક્ષીને ક્યારેક જાવાનિઝ કૉર્મરન્ટ (Javanese Cormorant) તરીકે પણ ઓળખાવાય છે.